3 polisiemanne sedert Sondag in Kaapstad doodgeskiet - Maroela Media
Lt.kol. Tembinkosi Kinana, 'n polisiewoordvoerder, het Dinsdag gesê twee onbekende mans het omstreeks 21:00 aan die deur van die sersant se huis in Montclaire in Mitchellsplein geklop.
"Hulle het verskeie skote deur die deur op hom geskiet, toe hy die deur wou oopmaak. Hulle het die huis betree en aangedring op 'n vuurwapen en 'n kluis," het Kinana gesê.
Die verdagtes het gevlug. Die sersant is op die toneel dood.
Die 34-jarige beampte was by die Philippi-Oos-polisiestasie gestasioneer. Sy naam is nog nie bekend gemaak nie. Niemand is nog in verband met die voorval in hegtenis geneem nie.
Die ander twee polisiebeamptes is Sondag in twee afsonderlike voorvalle doodgeskiet.
'n 36-jarige konstabel is omstreeks 20:00 in Mitchellsplein geskiet terwyl hy aan diens was. 'n Uur later is 'n 40-jarige sersant by sy huis in Khayelitsha doodgeskiet, toe hy gereed gemaak het om te gaan werk. Niemand is nog in verband met dié voorvalle in hegtenis geneem nie. Lees meer hier.
Nathi Mthethwa, die minister van die polisie, het Maandag ná die aanvalle Mitchellsplein besoek.
Hy het onder andere gesê die provinsie het die hoogste hoeveelheid aanvalle op polisiebeamptes.
Dit is tog seker vanselfsprekend, want hoeveel kriminele word van oral aangery na Kaapstad om die hele provinsie vir die DA onregeerbaar te maak. Nou begin dinge anders lyk en die kriminele kannie onder beheer gebring word nie. Dit is net bitter jammer dat onskuldige manne in die polisie die prys moet betaal. Ek wonder net hoekom is ou Tony dinges se groot bek so stil, hoekom kom staan hy nie in vir die gemors nie. Miskien kan 'n dwaal koeël hom sommer tussen die oë tref. Moenie vir ou Marius Fransman vergeet nie, sleep hom ook sommer saam.